Under en valgkamp kan de populære memes blive et farligt redskab, som kan være med at forvrænge den politiske virkelighed, lyder advarslen.
Politiske citater kan blive taget ud af kontekst og gjort nar med, og fordi det er sjovt, griner vi og deler videre uden at tænke over, om det også er sandt.
Der er flere elementer i det problem. Jo mere kontroversielt et emne er, desto større interesse har folk i at manipulere det. Selvom mange memes og satiretekster måske laves i god tro, kan den hurtige spredning af budskabet udviske den oprindelige afsender, og pludselig har vi noget i omløb, hvor modtagerne tager budskabet for gode varer, fordi det er deres venner, som deler det.
- Dem, som ikke kender ‘Rød Blok Indefra’, kan godt tro på sidens budskaber - og derfor er det vigtigt at bruge et øjeblik på at gennemskue, hvem der står bag budskabet, siger Jakob Linaa Jensen.
Grin og del videre-mentaliteten kan være farlig under et valg, da der hurtigt kan opstå en misforståelse om, hvorvidt satiren egentlig er satire eller ej.